﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Rugăciune la icoana Maicii Domnului „Grabnic Ascultătoare” Stăpână Preabinecuvântată, pururea Fecioară, Născătoare de Dumnezeu, ceea ce ai născut mai presus de cuvânt pe Dumnezeu-Cuvântul spre mântuirea noastră şi darul Lui mai presus decât toţi din belşug l-ai primit, ceea ce eşti o mare de daruri dumnezeieşti şi râu de minuni pururea curgător, revărsând bunătatea ta tuturor celor ce cu credinţă aleargă la tine! Căzând la icoana ta cea de minuni făcătoare, ne rugăm ţie, întru tot înduratei Maici a Stăpânului Celui iubitor de oameni: revarsă asupra noastră, Stăpână, prea bogate milele tale şi cererile noastre cele aduse ţie, celei Grabnic Ascultătoare, grăbeşte a le împlini, întocmindu-le fiecăruia spre folos, spre mângâiere şi mântuire Cercetează-ne, preabună, pe noi robii tăi, cu darul tău, şi dă celor neputincioşi tămăduire şi sănătate desăvârşită, linişte celor înviforaţi, celor robiţi slobozire, şi mângâie pe toţi cei ce pătimesc în felurite chipuri Izbăveşte, Atotmilostivă Stăpână, toate oraşele, satele și ţara aceasta, de cutremur, de vătămare, de potop, de foc, de sabie şi de alte pedepse vremelnice şi veşnice, şi de toţi vrăjmaşii văzuţi şi nevăzuţi, întorcând mânia lui Dumnezeu prin mijlocirea ta cea de Maică Şi slobozeşte pe robii tăi (numele) şi mă slobozeşte pe mine robul tău (numele) de toată boala sufletească, de năvălirea patimilor şi de căderea în păcat, ca fără împiedicare întru dreapta credinţă trăind veacul acesta, să ne învrednicim şi în cel viitor de bunătăţile cele veşnice, cu harul şi cu iubirea de oameni ale Fiului şi Dumnezeului Tău, Căruia se cuvine toată slava, cinstea şi închinăciunea, dimpreună cu Cel fără de început al Său Părinte şi cu Prea Sfântul Duh, acum şi pururea şi în vecii vecilor Amin Miercuri 10 AUGUST: ACATISTUL SFÂNTULUI PATRIARH NIFON - ora 6 30 PM Vineri 12 AUGUST: SFÂNTUL MASLU - ora 6 30 PM Sâmbătă 13 AUGUST: UTRENIE, SFÂNTA LITURGHIE ȘI PARASTAS - ora 8 30 AM VECERNIE – ora 6 30 PM Duminică 14 AUGUST: UTRENIE ȘI SFÂNTA LITURGHIE - ora 8 30 AM VECERNIE ȘI PROHODUL MAICII DOMNULUI – ora 6 30 PM Luni 15 AUGUST: ADORMIREA MAICII DOMNULUI U7TP1Rr8Ee No7tI8EP4Șa4Ir4SoF5hÂ3MN–aTfrAiixuL;s I 9TDU1aR7nGi5e9Hl2IDE2u-5mo7ir1tare–8sm c3uo0bAil M EVANGHELIA DIN DUMINICA A SAPTEA DUPA RUSALII n vremea aceea, pe când trecea Iisus, doi orbi se ţineau după El, strigând şi zicând: Miluieşte-ne pe noi, Fiule al lui David! Iar după ce a intrat în casă, au venit la El orbii şi Iisus i-a întrebat: Credeţi că pot să fac Eu aceasta? Zis-au Lui: Da, Doamne! Atunci S-a atins de ochii lor, zicând: După credinţa voastră fie vouă! Şi s-au deschis ochii lor Iar Iisus le-a poruncit cu asprime, zicând: Vedeţi, nimeni să nu ştie Dar ei, ieşind, L-au vestit în tot ţinutul acela Şi, plecând ei, iată au adus la El un om mut, având demon Şi, fiind scos demonul, mutul a grăit Iar mulţimile se minunau, zicând: Niciodată nu s-a văzut aşa ceva în Israel Dar fariseii ziceau: Cu domnul demonilor scoate pe demoni Şi Iisus străbătea toate cetăţile şi satele, învăţând în sinagogile lor, propovăduind Evanghelia Împărăţiei şi vindecând toată boala şi toată neputinţa în popor (MATEI 9, 27 - 35) Drepturile si indatoririle sotilor Soţul trebuie să cugete cum să sădească în casă cucernicia prin fapte şi prin cuvinte; şi soţia să vegheze asupra casei, însă pe lângă asta trebuie să aibă şi o altă grijă, mai de seamă, şi anume ca toată familia să se ostenească pentru împărăţia cerurilor (Sfântul Ioan Gură de Aur) In vremea de acum Dumnezeu nu îi căsătoreşte nemijlocit pe soţi, ci rosteşte prin slujitorii Săi cuvintele de binecuvântare care împărtăşesc unirii lor caracterul de Taină, după chipul unirii dintre Hristos şi Biserică - iar prin această sfinţire şi îndatoririle lor reciproce devin îndatoriri sacre, aşa încât încălcarea lor de către una din părţi nu îi dă celeilalte dreptul de a le încălca la rândul său De aceea, fie că soţul îşi îndeplineşte îndatoririle, fie că nu şi le îndeplineşte, soţia trebuie să şi le îndeplinească pe ale sale, aducându-şi aminte că răspuns va avea de dat nu înaintea soţului, ci înaintea Domnului Ea şi-a schimbat numele, luând numele soţului, şi prin aceasta a recunoscut slava lui drept slavă a sa Această folosire de slava altuia nu o scuteşte însă de activitate Ea însăşi trebuie să slujească drept slavă, drept cunună a soţului său In ce trebuie să constea activitatea ei? Prin înţelepciunea sa, prin tandreţea sa, prin priceperea gospodărească, prin grija de copii, ea trebuie să facă din casă un templu al ordinii, păcii, fericirii, unde soţul, după îndeletnicirile sale din afara casei să poată afla tihnă şi bucurie, unde să găsească atâta bine, încât nici să nu-i treacă prin cap să caute altundeva odihnă de ostenelile sale şi refacere a puterilor sufleteşti ostenite, unde să găsească sfat bun, care să-l însoţească şi în munca lui şi, fără ca el să bage de seamă, să-i modereze patimile şi pornirile, să-l orienteze spre bine şi spre sfinţenie Mai mult decât atât: slujind fericirii vremelnice a soţului, soţia trebuie să slujească şi mântuirii lui veşnice, şi doar atunci îi va fi de ajutor cu adevărat Dar cum îşi poate ea îndeplini această menire? Situaţia ei o ajută şi în acest caz, şi ea poate realiza în tăcere schimbarea mântuitoare ce nu ar putea fi realizată prin nici un fel de îndemnuri Să presupunem că soţul ei şovăie între credinţă şi necredinţă, sau priveşte cu nepăsare lucrarea mântuirii sale pentru că este absorbit de preocupările vieţii sociale, sau este furat de sminteli şi de îndoială - şi iată că alături vede un om care trăieşte în duhul credinţei Soţia triumfă: ea săvârşeşte mântuirea soţului său Astfel, ea nu propovăduieşte despre Mântuitorul, ci îl întrupează în viaţa sa; nu-l învaţă pe soţul său adevărurile Evangheliei, ci prin faptele sale, prin cuvintele sale, prin toată rânduiala vieţii sale înrădăcinează în el adevărurile acestea Fără să explice teoretic adevărurile acestea, ea îl face pe soţul ei să le simtă Această lucrare a femeii nu este inventată de noi Apostolul Petru o porunceşte limpede, punând îndeplinirea ei în strânsă legătură cu dependenţa femeii de bărbat: femeilor, supuneţi-vă bărbaţilor voştri Dar pentru ce? Pentru ca acei bărbaţi care nu se pleacă cuvântului să fie câştigaţi, fără propovăduire, prin purtarea femeilor lor, văzând de aproape viaţa voastră curată şi temătoare de Dumnezeu (I Pt 3,1-2) Iată unde se află adevărata măreţie a femeii, cu toată subordonarea ei aparentă! Soţul trebuie să fie orb sau din cale-afară de împietrit ca să nu fie impresionat de priveliştea cucerniciei adevărate şi vii care se manifestă în viaţa soţiei lui şi ale cărei roade sunt pentru el atât de plăcute, încât se întreabă fără să vrea cine a câştigat mai mult: el, pentru viaţa de acum, sau ea, pentru viaţa viitoare? Şi ce fericire este pentru soţie când citeşte în inima soţului său aceste cuvinte dumnezeieşti: nu este bine să fie omul singur (Fac 2,18), şi ce amar este pentru ea - dacă este în stare să înţeleagă aceasta - când citeşte în inima soţului cu totul alte cuvinte: „Bine este să fie omul singur!" (Protoiereul Dimitrie Smirnov) A iubi este treaba soţilor, iar a se pleca este treaba femeilor Aşadar, dacă fiecare îşi va îndeplini datoria, legătura dintre ei va fi tare Văzându-se iubită, soţia este plină de bunăvoinţă, iar soţul, fiind ascultat, este blând Dacă soţia se supune, nu te mândri, soţule, iar tu, soţie, nu te îngâmfa dacă te iubeşte soţul Soţule! Dumnezeu ţi-a supus-o pe soţie pentru ca ea să fie mai iubită, iar soţului i-a insuflat să te iubească, soţie, ca să-ţi fie mai bine să te supui (Sfântul Ioan Gură de Aur) Pentru fiecare soţie, principala îndatorire I este chivernisirea casei sale Ea trebuie să fie mărinimoasă şi bună la inimă Femeia a cărei inimă nu este mişcată la vederea amărăciunii, care nu năzuieşte să ajute când îi stă în putere aceasta, este lipsită de către una dintre principalele calităţi feminine care alcătuiesc temelia firii femeieşti Femeia adevărată împarte cu soţul povara grijilor lui Orice s-ar întâmpla cu soţul de-a lungul zilei, atunci când intră în casă trebuie să intre într-o atmosferă de dragoste Alţi prieteni îl pot trăda, însă devotamentul soţiei trebuie să rămână neschimbat Când se lasă bezna şi pe soţ îl împresoară restriştile, ochii devotaţi ai soţiei îl privesc ca nişte stele ale speranţei, care luminează în întuneric Când soţul este frânt, zâmbetul ei îl ajută să-şi recapete forţele, aşa cum raza de soare face să se îndrepte floarea care şi-a plecat capul (Sfânta Muceniţă Alexandra, împărăteasa Rusiei) Când amândoi soţii se raportează creştineşte la îndatoririle lor conjugale, aceasta ajută la întărirea respectului reciproc şi dragostei autentice dintre ei (Episcopul Alexandru Mileant) Dacă fiecare din soţi se va strădui să-şi îndeplinească îndatoririle, amândoi vor dobândi în scurtă vreme câştig Dacă, de pildă, soţia este gata să-şi rabde soţul şi când e certăreţ, iar soţul nu-şi va întărâta soţia atunci când e mânioasă, între ei se va înstăpâni pacea desăvârşită, şi viaţa lor va fi asemenea unui liman neînviforat (Sfântul Ioan Gură de Aur)